text: বাংলাদেশের পুঁজিবাজার নিয়ে বিদেশী বিনিয়োগকারীদের উদ্বেগ | শেয়ারবাজারনিউজ.কম
  প্রকাশ সময়:13-05-2020, 10:52 pm |
  শেয়ারবাজার ডেস্ক: করোনাভাইরাস মহামারি মোকাবেলায় চলমান ছুটিতে গত ২৯ মার্চ থেকে বন্ধ আছে দেশের পুঁজিবাজার। এর মধ্যে কয়েক দফা সাধারণ ছুটি বাড়ানো হলে তার সঙ্গে সামঞ্জস্য রেখে পুঁজিবাজার বন্ধের মেয়াদও বেড়েছে। করোনার কারণে বাংলাদেশসহ মাত্র ৩টি দেশের পুঁজিবাজার বন্ধ ঘোষণা করা হয়েছিল। চলতি সপ্তাহে ওই দুটি বাজার খুলে দেওয়া হয়েছে। এগুলো হচ্ছে-শ্রীলংকার কলম্বো স্টক এক্সচেঞ্জ ও জর্ডানের আম্মান স্টক এক্সচেঞ্জ।
  নাম প্রকাশে অনিচ্ছুক শীর্ষ একটি ব্রোকারহাউজের প্রধান নির্বাহী কর্মকর্তা বলেন, বিশ্ব বাজারের ধারার বাইরে থাকা কোনো ভালো উদাহরণ নয়। এভাবে বন্ধ রাখার কারণে বিদেশী, এমকি দেশী বিনিয়োগকারীরাও আস্থা হারাতে পারেন। এছাড়া ফ্লোর প্রাইসের বিষয়টিও বিনিয়োগে নেতিবাচক প্রভাব ফেলতে পারে। কারণ চাপিয়ে দেওয়া মূল্য কখনো টেকসই হয় না। তাই ফ্লোর প্রাইস থাকলে নতুন বিনিয়োগকারীরা মোটেও বাজারের প্রতি আগ্রহী হবে না। তাতে বাজারে গতি আসবে না। তাই বাজার খোলার পর একটি নীতিমালা করে ধীরে ধীরে ফ্লোরপ্রাইস তুলে দেওয়ার উদ্যোগ নিতে হবে।